Huset i Marokko

Huset i Marokko , (originaltittel: Le Grand Jeu) er et fransk filmdrama fra 1934 regissert av Jacques Feyder.

Handling 
Pierre Martel, en ung forretningsmann fra Paris, havner i store økonomiske problemer på grunn av sin og kjæresten Florences ekstravagante livsstil. Han ser ingen annen utvei enn å forlate landet, og slutter seg til den franske fremmedlegionen under et falskt navn. Han blir sendt til Nord-Afrika, der han møter blant andre russeren Nicolas. De overnatter på et billig hotell som drives av den grådige Clément (spilt av Charles Vanel) og hans kone Blanche (spilt av Françoise Rosay).

Det varer ikke lenge før Pierre møter Irma (spilt av Marie Bell), som arbeider på en lokal bar som sangerinne og prostituert. Pierre synes hun er nesten helt lik hans tidligere kjæreste Florence; det er bare stemmen og hårfargen som er annerledes. Pierre blir stadig mer besatt av denne tilsynelatende reinkarnasjonen av hans gamle flamme, og han flytter sammen med Irma på hotellet. En dag forsøker Clément å voldta Irma, og Pierre dreper ham i en slåsskamp. Blanche klarer å få dødsfallet til å se ut som en ulykke. Når Pierres tjenestetid endelig er over, planlegger Pierre og Irma et nytt liv sammen i Frankrike. Men kort tid senere møter Pierre tilfeldigvis den virkelige Florence igjen, og oppdager at hun nå er elskerinnen til en velstående araber.

Medvirkende 
 Marie Bell : Florence/Irma
 Pierre Richard-Willm : Pierre Martel/Pierre Muller
 Charles Vanel : herr Clément
 Françoise Rosay : fru Blanche
 Georges Pitoëff : Nicolas Ivanoff
 Camille Bert : obersten
 André Dubosc : Bernard Martel
 Pierre Larquey : Gustin
 Lyne Clevers : Dauville

Referanser

Eksterne lenker 
 

Franske dramafilmer
Sort-hvitt-filmer
Franskspråklige filmer
Filmer fra 1934